Tengja saman íslenska og breska frumkvöðla Breska sendiráðið stendur fyrir viðburði fyrir íslenska frumkvöðla næstkomandi fimmtudag 16. janúar á hótel Radisson Blu Saga við Hagatorg kl. 8.30 - 13.30 . Að viðburðinum koma Icelandic Startup , Vertonet , Women Tech Iceland , TeqHire og Tech Talent Charter . Viðburðinum er ætlað að koma á tengingum á milli íslenska frumkvöðlaumhverfisins og þess breska og þá helst kvenna í tækni . Breski sendiherrann Michael Nevin og Eliza Reid , forsetafrú , taka þátt í dagskránni . Meðal frummælenda eru Debbie Forster frá Tech Talent Charter , Sunna Halla Enarsdóttir frá Icelandic Startups , Kristinn Árni L. Hróbjartsson frá Northstack , Wincie Wong frá Rose Review Implementation , Lydia Ósk Ómarsdóttir frá Intellecta , Þórunn Pálsdóttir frá Reiknistofu bankanna og Sigurjón Pálsson frá Pay Analytics .